Տասը տարի առաջ վերածնվեց մեր անկախ պետականությունը, եւ այս օրերին նշում ենք մեզ համար այդ մեծ հոբելյանը։ Նոր դարաշրջանում մենք պետականորեն վերաիմաստավորում ենք մեր պատմամշակութային ողջ ժառանգությունը եւ արժեքային համակարգը, որոնք խորապես ներթափանցված են քրիստոնեությամբ։ Ավանդական արժեքների արդիական ընկալումը մեզ բերել է նույն հիմքերի վրա բարձրացած եվրոպական արժեքների որդեգրման։ Չափանիշներ, որ պաշտպանն են աստծո մեծագույն պարգեւի՝ մարդու եւ ազգի ազատության։